5. heinäkuuta
Tapahtumia

1610 – John Guy lähti 39 muun uudisasukkaan kanssa purjehtimaan Bristolista Newfoundlandiin.
1687 – Isaac Newton julkaisi teoksen Philosophiæ Naturalis Principia Mathematica (tunnetaan myös nimellä Principia), jossa esitettiin Newtonin painovoimalaki.
1809 – Joachim Zachris Duncker johti sotajoukkoa Hörneforsin taistelussa, mutta haavoittui kuolettavasti. Tämän muistoksi Johan Ludvig Runeberg kirjoitti myöhemmin Vänrikki Stoolin tarinoiden runon Heinäkuun viides päivä.
1811 – Venezuela julistautui ensimmäisenä Etelä-Amerikan valtiona itsenäiseksi Espanjan vallasta.
1830 – Ranska hyökkäsi Algeriaan.
1865 – William Booth perusti The Christian Mission -järjestön (nimettiin myöhemmin Pelastusarmeijaksi).
1865 – Maailman ensimmäinen nopeusrajoituslaki säädettiin Englannissa.
1884 – Saksa valtasi Kamerunin.
1928 – Vuonna 1889 perustettu Suomen Baptistiyhdyskunta merkittiin Suomen uskonnollisten yhdyskuntien rekisteriin.
1930 – Lapuan liikkeen kannattajat veivät kansanedustajat Eino Pekkalan ja Jalmari Rötkön väkivalloin eduskunnan perustuslakivaliokunnan istunnosta Helsingin Säätytalosta ja kyyditsivät heidät Lapualle.
1940 – Toinen maailmansota: Yhdistynyt kuningaskunta ja Vichyn Ranska katkaisivat diplomaattisuhteet.
1941 – Toinen maailmansota: saksalaiset joukot pääsivät Dnepr-joelle.
1943 – Toinen maailmansota: Kurskin taistelu, maailman suurin panssarivaunutaistelu, alkoi.
1943 – Toinen maailmansota: Liittoutuneiden maihinnousulaivasto suuntasi Sisiliaan.
1945 – Toinen maailmansota: Filippiinit julistettiin vapautetuksi japanilaisista.
1946 – Louis Reardin keksimät bikinit esiteltiin julkisesti Pariisissa.
1950 – Sionismi: Israelin parlamentti knesset hyväksyi lain, joka antoi kaikille juutalaisille oikeuden muuttaa Israeliin ja saada maan kansalaisuuden (katso myös: Alija).
1951 – William Shockley keksi liitostransistorin.
1954 – Elvis Presley nauhoitti ensimmäisen kerran kaupallisesti (That's All Right (Mama), Blue Moon of Kentucky).
1954 – BBC lähetti ensimmäistä kertaa uutiskatsauksen televisiossa.
1962 – Algeria itsenäistyi Ranskasta.
1966 – Indonesian parlamentti riisti Suharton syrjäyttämältä Ahmed Sukarnolta hänelle vuonna 1963 myönnetyn elinikäisen presidentin arvonimen.
1970 – Ilmailu: Air Canadan DC-8 syöksyi maahan Toronton kansainvälisen lentokentän lähellä, 108 ihmistä sai surmansa.
1971 – Äänestysikä laski Yhdysvalloissa 21 vuodesta 18 vuoteen Yhdysvaltain perustuslakiin tehdyllä 26. lisäyksellä, minkä Yhdysvaltain presidentti Richard Nixon vahvisti.
1974 – Laukaassa tapahtui bussionnettomuus, jossa kuoli 12 ja loukkaantui 18 ihmistä.
1975 – Arthur Ashe voitti ensimmäisenä mustana Wimbledonin tennisturnauksen kaksinpelin mestaruuden.
1975 – Kap Verde itsenäistyi Portugalista.
1986 – Vapaudenpatsas avattiin jälleen yleisölle mittavan kunnostusohjelman jälkeen.
1989 – Iran-Contra-skandaali: Oliver North tuomittiin kolmen vuoden ehdolliseen vankeusrangaistukseen, kahden vuoden koeajalle, maksamaan 150 000 dollaria sakkoja ja 1 200 tunniksi yhdyskuntapalveluun.
2002 – Unto-rajuilma riehui Itä-Suomessa.
2003 – Taiwan poistettiin viimeisenä alueena WHO:n SARS-alueiden listalta.
2004 – Indonesiassa pidettiin ensimmäiset suorat presidentin ja varapresidentin vaalit.
2006 – Pohjois-Korea laukaisi ainakin kuusi ohjusta. Yksi ohjuksista oli pitkänmatkan Taepodong-2. Tämän ohjuksen laukaisu ilmeisesti epäonnistui, koska se tuhoutui 40 sekunnin lennon jälkeen.